Vetle Rype Paulsen

Vetle Rype Paulsen (født 30. mai 2000) er en norsk skiskytter, som representerer Lier IL. 

Han fikk bronse på jaktstarten i ungdomsklassen under Junior-VM i skiskyting 2019, og han ble norsk juniornorgesmester i sprint i U23-klassen under Junior-NM i skiskyting 2021.

Idrettskarriere

Sesongen 2016/17 
Paulsen deltok i 17-årsklassen under Junior-NM i skiskyting 2017, og kom der på fjerdeplass på normaldistansen og ellevteplass på sprinten. På stafetten fikk han gull i klassen for menn 17-18 år, sammen med Buskerud SSK lag 1. Han deltok også i Norgesmesterskapet i skiskyting 2017, men kom der på 122.-plass på sprinten.

I Norgescupen i skiskyting for junior 2017 kom han på 18.-plass med 118 poeng.

Sesongen 2017/18 
Under Junior-NM i skiskyting 2018 fikk han sølv på fellesstarten i M18-klassen, bak Mathias Indrelid Haugen. På sprinten kom han på sjetteplass, og på stafetten kom han på åttendeplass sammen med Buskerud SSK lag 1. Under NM i skiskyting 2018 deltok han i miksstafett, der Buskerud vant klassen 17-18 år. I seniorklassen kom han på 75.-plass på sprinten. 

Han deltok i 18-årsklassen under Norgescupen i skiskyting for junior 2017/18, og kom der på tredjeplass sammenlagt etter at han fikk to andreplasser og en tredjeplass i enkeltrenn som beste resultat.

Sesongen 2018/19 
Paulsen deltok i M19-klassen under Norgesmesterskapet i rulleskiskyting 2018 i september, og kom der på femteplass på sprinten og 15.-plass på fellesstarten. Han deltok i M19-klassen under Junior-NM i skiskyting 2019 del 1 på Østre Toten, og kom der på 22.-plass på normaldistansen. Han deltok også i Junior-NM del 2 i Orkdal, der han vant der sprinten. Han kom på sjetteplass på fellesstarten, og deltok også på Buskeruds andrelag på stafetten, som kom på ellevteplass i klassen M17-21.

Han representerte Norge under Junior-VM i skiskyting 2019. Der deltok han i ungdomsklassen, som er for utøvere som fyller 17, 18 eller 19 år det året mesterskapet arrangeres. Der kom han på 13.-plass på normaldistansen og sjetteplass på sprinten, men gikk seg opp til bronse på jaktstarten, bak Alex Cisar fra Slovenia og Rémi Broutier fra Frankrike. På stafetten kom Norge på sjetteplass. 

Han vant to av rennene i Norgescupen i skiskyting for junior 2018/19, og endte på fjerdeplass totalt med 235 poeng.

Sesongen 2019/20 
I august deltok han i rulleskifestivalen Blinkfestivalen 2019, og kom der på andreplass i klassen M20-21, bak Eivind Fjærbu. Han deltok også i NM i rulleskiskyting 2019 i september, og fikk der bronse på sprinten i klassen M20-22. På fellesstarten kom han på 13.-plass.

Sesongåpningen i skiskyting i Norge 2019 ble arrangert på Sjusjøen i november, og Paulsen kom der på 75.-plass på sprinten. På fellesstarten gikk han i heat B, der han kom på 16.-plass. Under Junior-NM i skiskyting 2020 del 1 på Dombås kom han på åttendeplass på normaldistansen, i klassen M20-22. Samme sted ble NM i miksstafeter også arrangert, og han gikk der for Buskeruds førstelag sammen med Åsne Skrede og Mats Øverby i klassen 17-22 år, der de kom på andreplass. Under Junior-NM del 2 vant han fellesstarten i klassen M20-22, og han kom på åttendeplass på sprinten. Buskerud kom på tredjeplass på stafetten i klassen M17-22, med Paulsen på laget.

Han representerte Norge igjen under Junior-VM i skiskyting 2020, denne gangen i juniorklassen. Der fikk han ingen medaljer, men kom på åttendeplass på sprinten og på jaktstarten, og han deltok på Norges stafettlag som kom på fjerdeplass på 4 x 7,5 km stafett. Han vant klassen M20-22 under Norgescupen i skiskyting for junior 2019/20, der han vant to av enkeltrennene.

Sesongen 2020/21 
Paulsen deltok igjen under Blinkfestivalen 2020, og gikk inn til en 19.-plass på prologen, og han kom på femteplass i skytefinalen, som ble vunnet av Lars Helge Birkeland. På fellesstarten kom han på tiendeplass.

Han deltok i Junior-NM i skiskyting 2021, der han vant sprinten i klassen M20-22, og han kom på fjerdeplass på normaldistansen.

Sesongen 2021/22 
Han deltok i skyteduellen under Blinkfestivalen 2021, men ble der slått ut i kvartfinalen. Under NM i rulleskiskyting 2021 kom han på åttendeplass på sprinten i klassen for menn 20-22 år, og han kom på 25.-plass på fellesstarten. Han deltok også i Norgescupen i rulleskiskyting 2021 (Lerøy Sommercup), og kom der på 36.-plass. 

Snøsesongen startet med Sesongåpningen i skiskyting i Norge 2021, der han kom på 29.-plass på sprinten og 19.-plass på fellesstarten. Han kom på andreplass i sesongens første renn i Norgescupen i skiskyting 2021/22, som var i sprint på Geilo.

Referanser

Eksterne lenker 

Norske skiskyttere